stanford-oval/wikipedia huggingface dataset:
Mantissa

"Mantissa" (ביוונית: "ΜΑΝΤΙΣΣΑ", בעברית: "מגדת עתידות") הוא שיר שהוקלט על ידי הזמרת היוונייה מרינה סאטי. הוא יצא לאור ב-19 במאי 2017, בהוצאת חברת התקליטים 314 רקורדס, כסינגל שלא מתוך אלבום אולפן.
השיר הגיע למקום הראשון במצעד הפזמונים השבועי של יוון.
רקע וכתיבה

השיר נכתב על ידי מיכאל "מת'" קווינליס והופק על ידי סאטי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4.7 מיליון השמעות. השיר מציג סיפור אהבה נלהב ורומנטי דרך דמותה של מגדת עתידות, המנבאת כי על הדובר להתגבר על מכשולים ואתגרים כדי לזכות באהובתו. הוא מתאר מסע כמעט מיתי, שבו עליו לעוף, לחצות ימים ולהתמודד עם קשיים כמו בדידות וסערות. הדובר מבטא את נכונותו להיאבק כנגד כל הסיכויים כדי למצוא את אהובתו ולזכות באהבתה. הפזמון מדגיש את כוח הרצון שלו, את מסירותו ואת הנכונות שלו להתעלות מעל מגבלות פיזיות ונפשיות למען המטרה הזו. בסיום, הוא מבין כי לא רק שעליו להגיע אליה, אלא גם להעניק לה צבעים ומשמעות, רומז לכך שאהבה דורשת לא רק מאמץ אלא גם טיפוח הדדי.
וידאו קליפ

הווידאו קליפ הרשמי של השיר פורסם ב-19 במאי 2017. נכון לינואר 2025 עומד מונה הצפיות של הקליפ על כ-59 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  יוון | IFPI Greece | 1 |  |
נתוני מכירות

| מקום | תארים | מכירות |
| --- | --- | --- |
| יוון (IFPI Greece) | זהב | 6,000 |
הערות שוליים

↑  "Official IFPI Charts – Digital Singles Chart (Local) – Week: 20/2024" (ביוונית). IFPI Greece. 2024-05-22. אורכב מ-המקור ב-2024-05-22. נבדק ב-2024-05-22.
↑  Mantissa, ספוטיפיי
↑   Μαρίνα Σάττι - ΜΑΝΤΙΣΣΑ, סרטון  באתר יוטיוב
↑  "Official IFPI Charts – Digital Singles Chart (Local) – Week: 11/2024" (ביוונית). IFPI Greece. 2024-03-20. אורכב מ-המקור ב-2024-03-20. נבדק ב-2024-03-20. Note: See "Award" column for certification.
יצחק אייזיק שר

| --- | --- |

 לידה:  1880 תרמ"א 
 פטירה:  6 בפברואר 1952 (בגיל 72 בערך) י' בשבט תשי"ב 
 מדינה:  ישראל 
 תקופת הפעילות:  ? – 6 בפברואר 1952 
 השתייכות:  חרדים ליטאים 
 רבותיו:  הרב ברוך בער לייבוביץ
 
קברו של הרב שר לצד קברו של הרב אליהו אליעזר דסלר בבית הקברות שומרי שבת בבני ברק
הרב חיים יצחק אייזיק שר (תרל"ה, 1875, הלוסק − י' בשבט תשי"ב, 6 בפברואר 1952, בני ברק) היה ראש ישיבת סלובודקה בליטא ולאחר מכן בארץ ישראל. איש תנועת המוסר.
ביוגרפיה

בצעירותו למד אצל הרב ברוך בר ליבוביץ' בהלוסק, ובהמשך בישיבת וולוז'ין. בביקור בסלוצק נפגש עם הרב נתן צבי פינקל שכונה "הסבא מסלובודקה" ושיטתו המוסרית מצאה חן בעיניו ועבר ללמוד בישיבת סלובודקה, שם נישא לבתו של הסבא. לאחר נישואיו התגורר בקלם לצד חותנו. לאחר מספר שנים עבר למיר שם למד בישיבה לצד גיסו הרב אליעזר יהודה פינקל. בשנת תרס"ט 1909 החל הרב שר לכהן כר"מ בישיבה ("ראש ישיבה שני" לאחר הרב משה מרדכי אפשטיין) ובנוסף החל למסור שיחות מוסר. במלחמת העולם הראשונה נדד עם הישיבה למינסק וקרמנצ'וג וחזר איתה לסלובודקה בשנת תר"פ. בשנת תרפ"א (1921) מונה לעמוד בראשות הכולל שפעל בישיבה, ובשנת תרפ"ה (1925), לאחר עליית ראשי הישיבה לארץ ישראל, הפך לראש הישיבה ומנהלה לצד הרב אברהם גרודזינסקי, המנהל הרוחני של הישיבה. בשנת תרצ"א (1931) ביקר בארצות הברית ויזם את הקמת "הסתדרות תלמידי סלובודקה בארצות הברית ובקנדה".
בפרוץ מלחמת העולם השנייה שהה לצורכי מרפא בשווייץ וכך ניצל. בשנת תש"א (1941), לאחר קשיים רבים, עלה לארץ ישראל והקים כולל אברכים בירושלים. בתקופה זו מסר ועדים לקבוצת בחורים מישיבת חברון. באייר תש"ז (1947) הקים יחד עם חתנו הרב מרדכי שולמן ובסיוע אוהדי ישיבת סלבודקה בישראל ובארצות הברית את ישיבת סלבודקה בבני ברק, שבה כיהן כראש ישיבה עד פטירתו בשנת תשי"ב.
הרב שר קבור בבית הקברות שומרי שבת בבני ברק. על שמו רחוב בגבעת רוקח בבני ברק בסמוך לבניין הישיבה.
משפחתו

היה נשוי לגוטל (בתו של הסבא מסלבודקה). מילדיו:
חיה מרים - נישאה לרב מרדכי שולמן, שימש ר"מ בישיבה בליטא, ואחר כך בישיבה בבני-ברק. לאחר פטירת הרב שר נתמנה הרב שולמן לראש הישיבה.
יוסף - הוציא לאור את הקובץ "כנסת ישראל" שעל ידי ישיבת סלבודקה. נהרג בגטו קובנה. חותנו של הרב דוב לנדו.
אביו, הרב יוסף שר, נישא בזיווג שני לטויבע לויטן, אחותם של הרבנים בן ציון לויטן ואשר ניסן לויטן ושל בת שבע שך, אמו של הרב אלעזר מנחם מן שך. מנישואים אלו נולדה בת אחת, חיה עלקא רבקה, שנישאה לרב משה טיקוצ'ינסקי, לימים משגיח בישיבת סלבודקה שהוקמה מחדש בישראל.
הגותו

הרב שר המשיך את שיטת "גדלות האדם" של סלבודקה. הוא היה הראשון בישיבת סלבודקה שלצד תפקידו כר"מ ושיעורי הגמרא שלימד מסר גם שיחות מוסריות. הוא נהג לפרש את הדמויות המופיעות בתורה כאישים רוחניים מאוד הרחוקים באופן מהותי מבני האדם כיום. לדבריו, הלומד כיום יתקשה להבין גם את הדמויות ה"רעות" שבתורה, כדוגמת עשיו או לבן הארמי, שלא דמו לדמויות שליליות המוכרות לנו אלא היו אנשים גדולים שחלו פגמים דקים במעשיהם.
הערות שוליים

↑  הקבר של יצחק אייזק שר בבית הקברות שומרי שבת, באתר BillionGraves
| --- | --- |
בקרת זהויות :  NLI: 987007301906305171  ISNI: 0000 0000 8426 1179  LCCN: nr90022290  NTA: 303370572  VIAF: 9696173   WorldCat (עם VIAF): 9696173
מיקרוסופט אקסל

.
| --- | --- |

צילום מסך של Excel 2016 במערכת ההפעלה Windows 10
צילום מסך של Excel 2016 במערכת ההפעלה Windows 10
 מפתח:  מיקרוסופט
 מחזור חיים:  30 בספטמבר 1985 – הווה (39 שנים) 
 גרסה אחרונה:  2.91.2 (15 בנובמבר 2024) 
 מערכת הפעלה:  חלונות
 סוג רישיון:  קנייני
 קטגוריה:  חבילת יישומים משרדיים
 אתר רשמי
 
ניתן לפשט את ההתייחסות לתאים, באמצעות הגדרת קבוצת תאים בשם מסוים, והתייחסות לתאים על פי שם, ולא על פי המיקום המדויק.
Microsoft Excel היא תוכנה ליצירת גיליונות אלקטרוניים, שפותחה ומופצת על ידי מיקרוסופט וכוללת כלי חישוב, כלים גרפיים, טבלאות ציר, ושפת תכנות מאקרו בשם Visual Basic for Applications. היא מופצת כחלק מחבילת Microsoft Office ליישומים משרדיים בסביבת חלונות ומאק. התוכנה נפוצה בשימוש רחב, במיוחד בגרסה 5 שנכנסה לשימוש ב-1993, והחליפה את תוכנת לוטוס 1-2-3 כתקן עבור תעשיית גיליונות אלקטרוניים. ייעודה העיקרי הוא הצגה וחישוב של ערכים מתמטיים ונוסחאות לצרכים שונים החל מחישובי שכר, דרך נוסחאות מרובות-ערכים ועד לחישובים מדעיים.
מאפייני התוכנה

ל-Microsoft Excel תכונות בסיסיות המשותפות לכל הגיליונות האלקטרוניים, שעיקרן רשת של תאים המסודרים בשורות ממוספרות ועמודות בעלות שם, המאפשרות מיפוי של כל תא באמצעות מיקומו בעמודה ובשורה, כשעל התאים ניתן ליצור מניפולציות נתונים כמו פעולות חשבון. כך לדוגמה, ניתן ליצור מחירון מוצרים שיתבסס על עלויות ייצור משתנות, שערי מטבעות וגורמים נוספים.
התוכנה מציעה מגוון פונקציות מורכבות ומתואמות בין רכיבי התוכנה, כלי-נוסחאות סטטיסטיים, פיננסיים ולוגיים ואף מסדי נתונים. היא יודעת לבצע אוטומציה ושכלול נתונים, כמו גם עדכון ערכים ונתונים ממקורות חיצוניים: מהאינטרנט או ממסדי נתונים (למשל שער הדולר), המרות, סידור וניפוי ערכים. התוכנה מסוגלת לבצע זאת בשילוב של טקסט ותאריכים או סוגי מטבעות בעולם.
התוכנה מטפלת במסדי נתונים (טבלאות) ומאפשרת מגוון של פעולות בסיסיות בטבלאות: הוספה, מחיקה ועדכון רשומות תוך אפשור אימות נכונות, קישור טבלאות, מיון, סינון, איחוד טבלאות ודיווח. כלי הפקת הדוחות קרוי טבלאות ציר (pivot tables) ומשמש כלכלנים ואנשי מינהל לבחינה תמציתית של נתונים גולמיים מנקודות מבט שונות.
אקסל כוללת כלים להצגה גרפית של הנתונים. מאחר שהתצוגות הגרפיות מתעדכנות דינמית בעקבות שינויים בנתונים, זהו כלי זמין להדגמה של מושגים ומשפטים מתמטיים, גרפים כלכליים (כמו שערי מניות) ועוד.
ככל תוכנת גיליון אלקטרוני, אקסל מצטיינת במתן תשובות לתרחישים מסוג "מה אם". מאחר שישנם אנשים (כמו מנהלים, כלכלנים ורואי חשבון) שרוב עבודתם קשורה בפיתוח מודלים ובחינתם, התוכנה מציעה עזרים לתמיכה בתהליכי קבלת ההחלטות הנגזרים מפעילות זאת: כלים כמו ניהול תרחישי "מה אם" (scenarios) ופתרון של בעיות אלו תחת אילוצים בצורה אוטומטית (solver).
בנוסף, לאקסל מגוון רחב של תכונות אינטראקטיביות המאפשרות ממשקי משתמש שבכוחם להסתיר את הגיליון האלקטרוני מהמשתמש לחלוטין, כשהגיליון מציג את עצמו כגיליון מערכת תומכת החלטה (DSS); זאת באמצעות ממשק משתמש מותאם אישית המעוצב, למשל, ספציפית עבור מנתח מניות. במימוש משוכלל יותר, יישום אקסל יכול לתשאל אוטומטית מסדי נתונים חיצוניים ומכשירי מדידה בתזמון שנקבע (למשל לפי עדכון), לנתח את התוצאות, ליצור דוח או מצגת שקופיות פאוור פוינט, ולשלוח את התוצאה בדואר אלקטרוני על בסיס קבוע לרשימת משתתפים.
ההיבט התכנותי האופציונלי הקיים באקסל, VBA, מאפשר למשתמש לנקוט מגוון רחב של שיטות נומריות, למשל בפתרון משוואות דיפרנציאליות בפיזיקה מתמטית, ולאחר מכן החזרת התוצאות אל הגיליון האלקטרוני.
VBA

אקסל היא תוכנה הניתנת להרחבה באמצעות כתיבה בשפת התכנות ויז'ואל בייסיק ליישומים (Visual Basic for Applications), שהיא דיאלקט של שפת VB. תכנות בשפה זו מאפשר מניפולציות שונות על גיליון הנתונים האלקטרוני בדרך שאינה אפשרית על-פי רוב בטכניקות סטנדרטיות של גיליונות אלקטרוניים, ומרחיב את טווח הפעילות של התוכנה ואת הגמישות שלה.
מתוכנתים יכולים לכתוב קוד ישירות באמצעות עורך Visual Basic‏ (VBE), הכולל חלון לכתיבת קוד, ניפוי קוד, וסביבת ארגון מודול קוד. המשתמש יכול לממש שיטות מספריות (בדומה לפונקציות המובנות באקסל, כך שניתן יהיה להתייחס אליהן מתוך שורת הנוסחאות של האקסל (ראו תמונה)), כמו גם אוטומציה של משימות כגון עיצוב של גיליון, או עבודה על נתוני ארגון, תוך הנחיית החישוב באמצעות כתיבת תוצאות ביניים לגיליון האלקטרוני במקום אחר.
דרך נפוצה וקלה ליצירת קוד VBA היא באמצעות מקליט מאקרו. פעולת הקלטת המאקרו של המשתמש מייצרת קוד VBA בצורה של מאקרו. לאחריה ניתן לחזור על פעולות אלה באופן אוטומטי על ידי הפעלת המאקרו. שגרות מאקרו יכולות גם להיות קשורות כמו פקודות מאקרו לסוגים שונים של הֲדקים כמו קיצורי מקשים, לחצן הפקודה או גרפיקה. קוד VBA של המאקרו גם ניתן לעריכה ב-VBE. תכונות מסוימות, כגון פקודות לולאה לא ניתן להקליט, ויש להכניסן לתוך מודול VBA ישירות על ידי המתוכנת.
ניתן ליצור אינטראקציה של קוד VBA עם הגיליון האלקטרוני באמצעות מודל האובייקטים של אקסל (לדוגמה, באמצעות סרגלי כלים מותאמים אישית או שורות פקודות ותיבות הודעה). שיטות אלו יאפשרו למשתמש להפעיל את הפונקציות בדרך שהוא מפעיל פקודות מאקרו שנוצרו באמצעות מקליט המאקרו, אבל יתרונן על פקודות המאקרו בכך שהן גמישות ויעילות יותר.
השימוש בקוד הקלטות מאקרו עשוי שלא להיות תואם מגרסה אחת של Excel למשנהה. קוד המשמש ב-Excel 2010 לא ניתן לשימוש ב-Excel 2003, ולעיתים פקודות מאקרו, כמו שינוי צבעי תאים, עלולות להיות חסרות תאימות לאחור.
מאחר שזוהי שפת הפיתוח העיקרית של חברת מיקרוסופט באפליקציות שלה, כגון חבילת האופיס כולה ודפדפן האינטרנט IE של החברה, פותחו תוספים רבים (add-ins) לאקסל, גם בידי אנשים פרטיים וחברות צד שלישי.
פונקציות

ב-Excel ישנן מאות פונקציות המאפשרות לבצע חישובים מורכבים. היכולת לכתוב בגיליון נוסחאות המורכבות מפונקציות קיימות מאפשרת גמישות והתאמה קלה יחסית לצורכי המשתמשים. כאשר רשימת הפונקציות הקיימת אינה מספיקה לצורכי המשתמשים, ניתן להעשיר אותה על ידי כתיבת פונקציה מותאמת אישית בשפת ויזואל בייסיק ליישומים.
כאשר משתמש נדרש לפונקציה שלא השתמש בה בעבר, או שאינו זוכר את פרטי השימוש בה, ביכולתו להיעזר באשף הפונקציות המדריך כיצד להשתמש בפונקציה. האשף מאפשר גם לאתר את הפונקציה המתאימה ביותר במגוון אופנים: על פי שמה, על פי הקטגוריה שהיא שייכת אליה, או על פי מילות מפתח המופיעות בהסבר על הפונקציה.
פונקציות > בין הפונקציות הקיימות

פונקציות כלכליות
פונקציות של זמנים ותאריכים, המייצגות כל נקודה בזמן (תאריך ושעות, דקות ושניות) כמספר ממשי (שלם + שבר), שהחלק השלם שלו מייצג את הימים השלמים בתאריך והשבר מייצג את החלק היחסי מיממה שלמה
פונקציות מתמטיות וטריגונומטריות
פונקציות סטטיסטיות
פונקציות בסיסי-נתונים
פונקציות מידע
פונקציות הנדסיות
פונקציות חיפוש וייחוס, המאפשרות איתור של נתון בתוך מערך נתונים והחזרת ערך מעמודה/שורה מתאימה
פונקציות טקסטואליות, לטיפול בתווי טקסט: חישוב אורך הטקסט, שליפת תווים ממקום מסוים בטקסט, חיפוש או החלפה של מחרוזת מסוימת
פונקציות לוגיות, המאפשרות הפעלת תנאי או צירוף תנאים (OR, AND) וכן קינון של פונקציות אלו עד לששים וארבע דרגות.
שימושים נפוצים

| 0 | 1 | 2 |
| --- | --- | --- |
|  |  סטטיסטיקות  חישובי שכר  עריכת מאזני הוצאות והכנסות  מחירוני ציוד ומכשור (לדוגמה מחירון של חנות) |  דו"חות מכירות והוצאות  חישובי ציונים  מציאת פתרונות מיטביים לבעיות מסוג "מה-אם" |
היסטוריית גרסאות > גרסאות המתאימות לחלונות של מיקרוסופט

1987 Excel 2.0 for Windows
1990 Excel 3.0
1992 Excel 4.0
1993 Excel 5.0
1995 (Excel 7.0 (Office '95
1997 (Excel 8.0 (Office '97
1999 (Excel 9.0 (Office 2000
2001 (Excel 10.0 (Office XP
2003 (Excel 11.0 (Office 2003
2007 (Excel 12.0 (Office 2007
2010 (Excel 14.0 (Office 2010
2013 (Excel 15.0 (Office 2013
2016 (Excel 16.0 (Office 2016
היסטוריית גרסאות > גרסאות המתאימות לחלונות של מיקרוסופט > גרסאות המתאימות למקינטוש של אפל

1985 Excel 1.0
1988 Excel 1.5
1989 Excel 2.2
1990 Excel 3.0
1992 Excel 4.0
1993 Excel 5.0
1998 (Excel 8.0 (Office '98
2000 (Excel 9.0 (Office 2001
2001 (Excel 10.0 (Office XP
2004 (Excel 11.0 (Office 2004
2008 (Excel 12.0 (Office 2008
2011 (Excel 14.0 (Office 2011
היסטוריית גרסאות > גרסאות המתאימות לחלונות של מיקרוסופט > גרסאות המתאימות לOS/2

1989 Excel 2.2
1991 Excel 3.0
לקריאה נוספת

ג'ון וולקנבך, Microsoft Excel 2010, הוצאת "אופוס", 2012
שגרה ב-Excel הקוראת מהגיליון את התאים בעמודה X, מעלה אותם בחזקה ריבועית, וכותבת אותם לעמודה המקבילה Y.
פונקציה מוגדרת בידי משתמש. הפונקציה sq(x) שנכתבה על ידי המשתמש בעורך VBA, מעלה בחזקה ריבועית נתון ממשתנה X (שדה B2), ורושמת אותו למשתנה Y (שדה B1).
שימוש בגרף פשוט באקסל. הגרף מקבל את הנתונים מהעמודות ומצייר את הגרף הרצוי
ביזון

ערך זה עוסק בבעל חיים. אם התכוונתם לתוכנה, ראו .
| ביזון |
| --- | --- |
ביזון אמריקני  ביזון אירופאי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: פרים
שבט:: בקר
סוג:: ביזון
שם מדעי
 Bison ‏סמית, 1827

תמונה מ-1870 המציגה כמה חקלאים ליד "הר" העשוי מגולגולות של ביזונים אמריקאיים
עדר ביזונים אירופאיים באוקראינה
בּיזוֹן (שם מדעי: Bison) הוא סוג של בקר ממשפחת הפריים בעלי רעמה גבוהה וקרניים רחבות. כיום ישנם שני מיני ביזונים, אך בעבר היו מינים נוספים.
הביזונים ניזונים בעיקר מעשב ומשיחים שנמצאים בטווח הגעה שלהם. בגלל גודלם הרב, טורפים מועטים בלבד מנסים לתקוף אותם, אך לעיתים, להקות זאבים תוקפות ביזונים ומצליחות לכתרם ולהכניעם.
שני מיני הביזונים היו בסכנת הכחדה במאה ה-19 ובמאה ה-20, אך שניהם השתקמו. כיום אף מין אינו בסכנת הכחדה, אם כי תת-המין "ביזון היערות" רשום בקנדה כחיה בסכנת הכחדה.
מיון

כיום ישנם שני מינים בסוג:
ביזון אמריקאי (Bison bison) – המין הגדול יותר, החי באמריקה הצפונית. הביזון האמריקאי מתחלק לשני תת-מינים: ביזון המישורים וביזון היערות
ביזון אירופי (Bison bonasus) – המין הקטן יותר, המצוי ברחבי אירואסיה. כיום הוא מצוי בסכנה. הביזון האירופאי מחולק לשלושה תת-מינים: ביזון השפלה הקיים כיום, וביזון הקרפטים וביזון קווקזי שנכחדו.
בעבר היו עוד שבעה מינים שנכחדו:
ביזון קדמוני (Bison antiquus)
ביזון גדול-קרניים (Bison latifrons)
ביזון מערבי (Bison occidentalis)
ביזון הסטפה (Bison priscus)
Bison hanaizumiensis
Bison palaeosinensis
ביזון שחואטנסאקי (Bison schoetensacki)
תיאור

הביזון דומה מעט לפרה, אך הוא גדול וחזק יותר. הביזון האירופי והביזון האמריקאי הם בין המינים היבשתיים הגדולים ביותר באירופה ואמריקה הצפונית בהתאמה. לביזון פרווה עבה, בייחוד באזור הראש, רגליים עבות וקרניים אצל הזכרים והנקבות כאחד (הקרניים של הנקבות הן לרוב קטנות יותר). הביזון מסתובב כאשר ראשו רכון תמידית, כי הוא אינו מסוגל להרים את הראש מעל גובה הכתפיים.
ביזונים חיים לרוב בעדרים של כמה עשרות פריטים. לרוב העדר מורכב מנקבה מבוגרת אחת, כמה זכרים מבוגרים, וכמה דורות של צאצאיהם.
הבדלים בין הביזון האירופי לביזון האמריקאי

אף על פי שהם דומים מאוד, ישנם כמה וכמה הבדלים בין הביזון האירופי והאמריקאי:
לביזון האמריקאי יש 14 צלעות, ולאירופי ישנן 13 צלעות.
הביזון האירופי רחב יותר, ויש לו רגליים יותר ארוכות.
הביזון האמריקאי אוכל יותר עשב, ופחות שיחים ועשבים מאשר האירופי.
לביזון האירופי זנב שעיר יותר, אף שגופו שעיר פחות.
קל יותר לאלף את הביזון האמריקאי, והוא מוכן להתרבות עם בני בקר בקלות רבה יותר.
התנהגות

ביזונים מבלים את רוב היום באכילה ובמנוחה. לרוב העדר נשאר באותו מקום במשך כמה ימים, ואז מתקדם לנקודה אחרת. ביזונים מתקדמים לרוב ממקום למקום בהליכה מהירה, אם כי הם מסוגלים גם לרוץ. חרף חזותם המגושמת, הם מסוגלים להגיע למהירות של 65 קילומטר לשעה.
התנהגותם של הביזונים כלפי בעלי חיים אחרים ובני אדם היא אמביוולנטית: לפעמים הם יניחו לבעל חיים אחר להתקרב בלי להגיב, ולעיתים הם יבצעו מנוסת בהלה בגלל הפרעה שולית. בעת התקפה, העדר מתאגד יחדיו, כאשר המבוגרים מגנים על הצעירים.
ציד ביזונים

בני האדם הם האחראים העיקריים לדלול אוכלוסיית הביזון האמריקאי כמעט עד הכחדתה. במהלך המאה ה-19 מתיישבים אמריקאים צדו כ-50 מיליון ביזונים. פיתוח מסילות הרכבת לאורך ארצות הברית איפשרו גישה קלה לעדרי הביזונים ואף יצרה "ספורט" המכונה "ציד מסילות ברזל" בו נוסעי הרכבת היו מתחרים ביניהם מי יירה בכמה שיותר ביזונים תוך כדי נסיעה. ציד אינטנסיבי זה הפחית את אוכלוסיית הביזונים באמריקה מעשרות מיליונים לכמה מאות בודדות.
עדר ביזונים אמריקאיים בילוסטון
1945 בספרות

| 0 | 1 | 2 | 3 |
| --- | --- | --- | --- |
|  |  | 1945  בספרות |  |
< · 1943 · 1944 – 1945 – 1946 · 1947 · >
כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות
בערך זה מצוינים אירועים בולטים שהתרחשו במהלך שנת 1945 ונוגעים לתחום הספרות.
אירועים בולטים

פרק זה לוקה בחסר. אנא תרמו לוויקיפדיה ו.
ספרים נבחרים חדשים

פרק זה לוקה בחסר. אנא תרמו לוויקיפדיה ו.
ספרים נבחרים חדשים > סיפורת

ק.ס. לואיס – הכוח הנתעב הזה
ג'ורג' אורוול – חוות החיות
אוולין וו – בחזרה לבריידסהד
ספרים נבחרים חדשים > ספרי ילדים ונוער

טובה ינסון – משפחת המומינים והשיטפון הגדול
אסטריד לינדגרן – בילבי גרב-ברך(אנ') (הספר הראשון בסדרת ספרי בילבי)
גרטרוד קראמפטון – טוטל הקטר
ספרים נבחרים חדשים > ספרי עיון

קרלו לוי – ארץ שכוחת אל
קרל פופר – החברה הפתוחה ואויביה
ברטראנד ראסל – תולדות הפילוסופיה המערבית
ריצ'רד רייט – בן כושים
ספרים נבחרים חדשים > ספרות עברית

פניה ברגשטיין – בוא אלי פרפר נחמד
ימימה אבידר-טשרנוביץ – שמונה בעקבות אחד
ש"י עגנון – תמול שלשום
נולדו

30 בינואר – מייקל דוריס, סופר אמריקאי (נפטר ב-1997)
21 ביוני – אדם זגייבסקי, משורר וסופר פולני
5 ביולי – מייקל בלייק, סופר ותסריטאי אמריקאי (נפטר ב-2015)
9 ביולי – דין קונץ, סופר אמריקאי
30 ביולי – פטריק מודיאנו, סופר צרפתי ממוצא יהודי, ופרס נובל לספרות לשנת 2014
17 בדצמבר – ג'קלין וילסון, סופרת ילדים אנגלייה
21 בדצמבר – ריימונד פייסט, סופר פנטזיה אמריקאי
נפטרו

22 בינואר – אלזה לסקר-שילר, משוררת וסופרת יהודייה ילידת גרמניה (נולדה ב-1869)
27 בינואר – אנטאל סרב, סופר יהודי-הונגרי (נולד ב-1901)
6 בפברואר – רובר ברזיאק, עיתונאי, פובליציסט, סופר, מחזאי ומבקר ספרות צרפתי (נולד ב-1909)
23 בפברואר – אלכסיי ניקולאייביץ' טולסטוי, משורר וסופר רוסי סובייטי (נולד ב-1883)
12 במרץ לערך – אנה פרנק, נערה יהודייה הולנדית ילידת גרמניה שנספתה בשואה. יומנה, שנכתב בקולה האישי לנוכח האימה יצא לאור לאחר מותה כספר (נולדה ב-1929)
20 במרץ – אלפרד דאגלס, משורר וסופר אנגלי (נולד ב-1870)
31 במרץ – מוריס דונה, מחזאי צרפתי (נולד ב-1859)
29 במאי – מיכאיל סבסטיאן, סופר, מחזאי, פובליציסט ומבקר ספרות יהודי-רומני (נולד ב-1907)
26 באוגוסט – פרנץ ורפל, סופר ומשורר יהודי-אוסטרי (נולד ב-1890)
8 באוקטובר – פליקס זאלטן, סופר ילדים יהודי-אוסטרי (נולד ב-1869)
28 בדצמבר – תאודור דרייזר, סופר אמריקאי (נולד ב-1871)
פרסים

פרס נובל לספרות: גבריאלה מיסטרל
יוצא לאור הספר הראשון בסדרת ספרי בילבי
אנה פרנק
ניצן (יישוב)

| --- | --- |
מראה ביישוב ניצן
מדינה: ישראל ישראל
מחוז: הדרום
מועצה אזורית: חוף אשקלון
גובה ממוצע: ‎39 מטר
תאריך ייסוד: 1949
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף דצמבר 2024 (אומדן)
  - אוכלוסייה: 2,606 תושבים
    - מתוכם, תושבי ישראל: 2,568 תושבי ישראל
    - שינוי בגודל האוכלוסייה: ‎0.0% בשנה
 מפת מיקום  מפה דינמית   (למפת השפלה מוגדלת) ניצן(למפת השפלה רגילה) ניצן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניצן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ניצן31°44′23″N 34°37′49″E﻿ / ﻿31.7397792269598°N 34.6303657044282°E﻿ / 31.7397792269598; 34.6303657044282  heמפת היישובים של מועצה אזורית חוף אשקלון באדום - ניצן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

ניצן (נִצָּן) הוא יישוב קהילתי דתי השייך למועצה אזורית חוף אשקלון והיישוב הגדול במועצה. הוא נמצא בחולות ניצנים, כ-6 ק"מ צפונית לעיר אשקלון וכ-3 ק"מ דרומית לאשדוד והוא מהווה את היישוב הצפוני ביותר במועצה האזורית. בניצן מתגוררים כ-2,700 תושבים (נכון לשנת 2022).
היסטוריה

שטח היישוב יושב לראשונה בשנת 1943 והיה מקום מושבו של קיבוץ ניצנים. בשנת 1948 נכבש המקום על ידי המצרים ונחרב. לאחר מלחמת העצמאות, קיבוץ ניצנים הוקם מחדש כ-4 ק"מ דרומית, במקום בו הוא שוכן היום. באתר המקורי הקימה המחלקה לעליית הנוער של הסוכנות היהודית את כפר הנוער ניצנים. בשנת 1989 נסגר כפר הנוער, הוא נרכש על ידי חברת ניצני ים שהקימה בו בשנת 1998 את היישוב ניצן.
בשנת 2005 בחודשים מאי-אוגוסט, הוקמה הרחבה מזרחית ליישוב בה הוקמו כ-500 מבנים יבילים על פני כ-300 דונם, שיועדו לאכלוס זמני של מפוני תוכנית ההתנתקות מרצועת עזה. בשנת 2007 הופרדה ההרחבה ליישוב נפרד - ניצן ב'.
בניצן פועלים גני ילדים, בית ספר יסודי ושתי אולפנות, סניף של תנועת הנוער בני עקיבא וסניף של תנועת הילדים עוז, בתי כנסת, מקוואות ומתנ"ס. בין השנים 2007 ו-2013 הורחב היישוב משמעותית עבור בניית בתי קבע לשיכון מפוני תוכנית ההתנתקות.
שטח היישוב ניצן הוא כ־400 דונם. ביחד עם ניצן ב' והשטחים החקלאיים שבאזור מגיע שטח היישובים לכ־1,800 דונם.
אתרים ביישוב

בית ספר שדה שקמים – ליד היישוב שוכן בית ספר שדה, המספר את ההיסטוריה של קיבוץ ניצנים.
שמורת הטבע חולות ניצנים – סמוך ליישוב נמצאת שמורת הטבע חולות ניצנים, בה מגוון רחב של בעלי חיים וצמחייה.
חולות ניצנים – חוף ים ששוכן ליד היישוב. התקיימו בו מספר פסטיבלים גדולים במשך השנה ביניהם "בומבמלה" ו"כפר המוזיקה"
המרכז להנצחת מורשת גוש קטיף וצפון השומרון – להנצחת מורשת גוש קטיף וצפון השומרון: סיור במרכז מבקרים בעקבות סיפור גוש קטיף
כפר הנוער ניצנים
ניצן ב'
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| יישובים שהוקמו או הורחבו עבור שיכון מפוני תוכנית ההתנתקות |
| --- | --- | --- |
| יישובים חדשים | באר גנים • בני דקלים • בני נצרים • גני טל • כרמי קטיף • נווה • נטע • נצר חזני • שבי דרום • ניצן ב' |  |
| יישובים שהורחבו | אבני איתן • בוסתן הגליל • בית חגי • בת הדר • טנא עומרים • יד בנימין • יד חנה • כרמיה • מבקיעים • משכיות • נווה ים • ניצן • פלמחים • שוקדה • תלמי יפה |  |
| שכונות חדשות | שכונת הנשיא הרצוג באשקלון • שכונת נצר אריאל באריאל |  |
| יישוב שאוכלס מחדש | שומריה |  |
| --- | --- |
בקרת זהויות :  NLI: 987007588154105171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
סניף בני עקיבא ביישוב ניצן
הראל שלום

הראל שלום (נולד ב-12 בדצמבר 1997) הוא כדורגלן ישראלי המשחק בעמדת המגן השמאלי במכבי נתניה.
קריירה

שלום התחיל את הקריירה שלו בקבוצת הילדים של בית"ר עירוני מעלה אדומים. בגיל 16 הצטרף למחלקת הנוער של בית"ר ירושלים וכעבור שנה הצטרף לזו של הפועל קטמון ירושלים. ב-12 בינואר 2016 ערך את הופעת הבכורה שלו בקבוצה בהפסד 0–2 להפועל ראשון לציון במסגרת גביע המדינה. ב-30 בדצמבר 2016 ערך את הופעת הבכורה שלו בליגה הלאומית גם במשחק זה הפסידה קבוצתו להפועל ראשון לציון 0–2.
ב-3 בספטמבר 2018 הבקיע את שער הבכורה שלו בקבוצה בניצחון 1–4 נגד ראשון לציון. ב-9 בנובמבר הבקיע צמד בניצחון 0–3 נגד הפועל רמת השרון. את העונה סיים עם שבעה שערים. עם שינוי שם המועדון להפועל ירושלים, הפך לקפטן תפקיד שבו החזיק שנתיים עד שהועבר לגוני נאור. היה שותף לחזרה של הקבוצה לליגת העל אחרי 21 שנות היעדרות.
ב-2 ביולי 2023 חתם לשלוש שנים בהפועל באר שבע.
ב-18 ביוני 2024 חתם בהפועל חדרה.
ב-29 בינואר חתם במכבי נתניה.
תארים

גביע הטוטו: 2017/2018
הערות שוליים

↑  בשנת 2020 הפועל קטמון קנתה את השם "הפועל ירושלים".
↑  יניב טוכמן‏, בדיוק בזמן למחנה האימונים: הראל שלום חתם לשלוש שנים בבאר שבע, באתר וואלה, 2 ביולי 2023
מרדכי בת עין

| --- | --- |
אין תמונה חופשית
 לידה:  1964
 פטירה:  6 בדצמבר 2023 (בגיל 59 בערך) כ"ג בכסלו ה'תשפ"ד ירושלים
 חברת תקליטים:  גל פז
 מספר צאצאים:  4
מרדכי בת עין (1964 - 6 בדצמבר 2023) היה מוזיקאי ישראלי חסיד ברסלב.
ביוגרפיה

נולד ליעקב (ג'קי) וחנה ביטון.
עסק בהפקות סרטים ומוזיקה. הפיק בין השאר סרט תיעודי בשם "לפיד האש" על הרב אליעזר ברלנד שצולם בל"ג בעומר ה'תש"ס.
ב-2004 גילם את העוזר של הרב (דניאל דיין) בסרט האושפיזין מאת שולי רנד שביים גידי דר.
ביוגרפיה > ליקוטי נתן

בשנת 1999 הוציא לאור את סדרת הספרים (4 כרכים) "ליקוטי נתן" - ליקוט מהספר ליקוטי הלכות מאת רבי נתן מברסלב.
דיסקוגרפיה

ב-2007 הוציא את האלבום "שמיים חדשים" בהוצאת גל פז.
דיסקוגרפיה > חיים אישיים

היה נשוי ולהם ארבעה ילדים, הוא התגורר במעלות דפנה.
הערות שוליים

↑  במקור: ביטון. ראה הכיתוב על מצבתו באתר Gravez
↑  ליקוטי נתן באתר הספרייה הלאומית
↑  תפילין לריסים, באתר וואלה, 15 באפריל 2001
בית ספר יסודי

כיתה בבית ספר יסודי
תלמידה בבית ספר יסודי
בית ספר יסודי הוא מוסד ידע ומיומנויות בו לומדים הילדים בדרך כלל במשך שש שנים, והוא בדרך כלל מסגרת חובתית לאחר הגן ולפני חטיבת הביניים.